# 3.4. Con M de muller

## Glosario

## Serigrafía

Definición:

  Técnica na que se reproducen imaxes sobre outro material transferindo a tinta ao mesmo.

Exemplo:

  Na clase fixemos unhas camisolas para a excursión empregando a técnica da serigrafía.

# Máis información

##
Coñecemos a técnica

Como xa sabes, na obra de Andy Warhol podemos atopar unha gran cantidade de retratos de persoas moi importantes na súa época. Para iso, empregaba técnicas como a serigrafía, fotografía ou colaxe.

Unha das obras máis representativas deste artista é a que ten como protagonista a Marilyn Monroe, actriz moi popular nos anos 60.

Andy empregou unha fotografía dela cando rodaba a película Niágara tomada por Gene Korman e fixo ao redor de 50 obras baseándose nela. Unha das máis coñecidas é a que ten por nome "Marylin Diptych" (nova xanela). Para ela empregou a técnica da serigrafía facendo variacións das cores sobre a mesma imaxe.

## Que tes que facer?

Propómosche que fagas unha serie de retratos variando e xogando coas cores e empregando diferentes técnicas.

E quen sairán neses retratos? Mulleres relevantes galegas de diferentes ámbitos: literatura, artes escénicas (cine e televisión), deporte, ciencia, política e música. Terás que atopar unha representante de cada ámbito e elixir unha desas imaxes como base do teu traballo nas seguintes actividades. Vamos alá!

## Lectura facilitada

Warhol empregaba técnicas

como a serigrafía,

fotografía ou colaxe.

Andy empregou unha fotografía

de Marilyn Monroe,

fixo unhas 50 obras baseándose nela.

A máis coñecida é

"Marylin Diptych",

empregou a técnica da serigrafía,

facendo variacións das cores sobre a mesma imaxe.

Que vas facer?

- Retratos de mulleres galegas relavantes.
- Varía as cores dos retratos.
- Emprega diferentes técnicas.

## Audio

audio/mpeg

Páxina 19 de 36

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)