# 2.1. En equipo

# Antes de comezar...

No momento de realizar unha produción artística é importante seguir unha serie de pasos.

Pensa como te enfrontas á realización dun traballo de plástica.

- Que pasos segues?
- Como te organizas?
- Fas algunha busca de información ou inspiración?

Contesta as preguntas e fai unha posta en común con todo o grupo.

## Lectura facilitada

Para realizar unha obra artística

hai que seguir uns pasos.

Pensa como fas ti

un traballo de plástica.

- Que pasos segues?
- Como te organizas?
- Procuras información?

## Audio

audio/mpeg

# 1 - 2 - 4

Esta tarefa ten varios pasos:

1. Cando avise a persoa docente visualizaredes unha nube de palabras relacionadas cos obxectivos e o reto do proxecto.

2. Teredes un tempo para debuxar individualmente o que vos imaxinedes que hai que facer neste proxecto.

3. Rematado o tempo, compartiredes coa vosa parella o debuxo e seleccionaredes o que vos gusta dun e doutro.

4. Por último, faredes o mesmo co resto do equipo creando un novo debuxo coas achegas de todos e todas.

Tendes que plasmar o que recordes sobre Andy Warhol e a súa arte. Tamén tendes que expor a vosa experiencia sobre como vos imaxinades a instalación artística, algunha vez estivestes nalgunha? sabedes como funciona?

Durante esta fase de intercambio de coñecemento podedes debater sobre o reto, incluso comezar a propor ideas para crear o recuncho.

5. Cando remate o tempo, faredes unha posta en común con toda a clase.

## Lectura facilitada

Esta tarefa ten varios pasos:

1. Cando avise a persoa docente

visualizaredes unha nube de palabras.

2. Teredes un tempo para debuxar

o que vos imaxinedes que hai que facer

neste proxecto.

3. Rematado o tempo,

compartiredes coa parella o debuxo

e elixiredes o que vos gusta.

4. Por último, faredes o mesmo que o equipo

creando un novo debuxo

coas todas as propostas.

Tendes que debuxar o que lembredes

sobre Andy Warhol.

Tamén tendes que contar a vosa experiencia

sobre instalación artística,

algunha vez estivestes nalgunha?

sabedes como funciona?

Durante esta fase

podedes falar sobre o reto,

mesmo propor ideas para o recuncho.

5. Cando remate o tempo,

faredes unha posta en común.

## Audio

audio/mpeg

# Folio xiratorio

Ademais de crear unha instalación artística e descubrir a Warhol, neste proxecto é moi importante dar a coñecer mulleres salientábeis en diferentes ámbitos (e se son galegas, mellor que mellor!).

Canto controlas sobre este tema? Propómosche a seguinte actividade para recoller todo o que xa sabedes ti e o teu equipo. Teredes que completar unha ficha con todas as mulleres galegas que recordedes no ámbito correspondente: literatura, artes escénicas (televisión e cine), música, política, ciencias e deporte. Para iso empregaredes a técnica do folio xiratorio no tempo que marque a persoa docente. Podedes descargala aquí en formato PDF (nova xanela) ou en formato editable.

Seguide os seguintes pasos:

## Preparación

Cada equipo debe ter un folio, lapis e goma.

## Comezar a escribir

Cando o indique a persoa docente, unha persoa do equipo escribe unha idea ou parte da resposta nunha das partes do folio que considere.

## Xirar o folio

1. Unha vez escriba, pasa o folio á persoa da dereita.

2. A seguinte persoa, le o que está escrito e engade outra idea ou continúa co que se está a escribir.

## Repetir

O folio vai xirando entre as persoas do equipo ata que remate o tempo marcado.

## Posta en común

Ao terminardes, facede unha posta en común das achegas de todos os equipos e completade as que vos falten de ser o caso.

## Lectura facilitada

Ademais de crear unha instalación artística

e descubrir a Warhol,

coñeceremos mulleres importantes (mellor se son galegas!).

Canto sabes sobre o tema?

Propómosche a seguinte actividade.

Completade unha ficha

con todas as mulleres galegas

que lembredes: literatura, cine, música, política, ciencias e deporte.

Empregaredes a técnica do folio xiratorio

no tempo que marque a persoa docente.

Seguide os seguintes pasos:

1. Comezar a escribir:

Cando avise a persoa docente,

unha persoa do equipo escribe unha idea

nunha das partes do folio.

2. Xirar o folio:

Unha vez escriba,

pasa o folio á persoa da dereita.

A seguinte persoa,

le o escrito

e engade outra idea.

3. Repetir.

O folio xira entre as persoas do equipo

ata que se remate o tempo.

4. Posta en común.

## Audio

audio/mpeg

Páxina 9 de 36

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)