# 1.1. Un reto ao estilo Warhol

## Glosario

## Cartel

Definición:

  Anuncio que ten como fin informar sobre algo importante.

Exemplo:

  O alumnado de 5º de primaria vai preparar o cartel de Entroido para convidar o resto do alumnado á festa do próximo venres.

## Colaxe

Definición:

  Técnica que une recortes de imaxes ou papel para crear unha obra pictórica.

Exemplo:

  Creei unha colaxe do universo utilizando imaxes de revistas.

## Retrato

Definición:

  Debuxo da cara dunha persoa.

Exemplo:

  Hoxe, na clase de pintura, fixen un retrato da miña nai.

# O reto

Warhol dedicouse a reflectir obxectos, lugares e personalidades de outros países esquecéndose de Galicia. Iso imos facelo nós! De que maneira?

En equipos teredes que crear unha instalación con recunchos artísticos para o resto de alumnado do centro. Nela, poderase observar, experimentar, manipular e transformar os materiais e obxectos que propoñades, así como descubrir mulleres relevantes galegas, iso si, sempre mantendo un toque Warhol. Nesta ligazón (nova xanela) podes ler un pouco máis sobre a súa vida.

Algunhas das actividades que che propoñemos son as seguintes:

## Agamógrafo

### Realizar unha obra de arte

Empregarás procesos da arte xeométrica para crear, con esta técnica artística, polo Día da Paz.

## Cartel

### Aprender sobre a publicidade

Descubrirás como Andy Warhol comezou a súa andaina no mundo da arte e crearás un cartel para anunciar a festa de Entroido do centro.

## Colaxe

### Coñecer novas técnicas

Aprenderás a facer colaxes ao estilo Warhol, empregando retratos de mulleres relevantes galegas.

## Retrato

### Xogar con efectos visuais

Probarás os efectos da luz negra sobre as cores lucentes, para facer retratos de mulleres galegas relevantes.

Aquí podes descargar a lista de control en formato PDF (nova xanela) ou, se o prefires, en formato editable con todo o que debes facer neste proxecto.

Só falta que lle poñas vontade e desfrutes moito con esta experiencia!

Comezamos!

## Lectura facilitada

Warhol debuxou obxectos, lugares e persoas doutros países,

mais esqueceuse de Galicia.

Por iso o farás ti!

En equipos crearedes unha instalación artística

para o resto do colexio.

Na instalación os nenos e nenas

poderán experimentar con materiais e obxectos

e descubrir mulleres relevantes galegas

sempre usando o estilo de Warhol.

As actividades que che propoñemos son:

- Agamógrafo: realizarás unha obra de arte con esta técnica polo Día da Paz.
- Publicidade: crearás un cartel para anunciar a festa de Entroido do centro.
- Colaxe: aprenderás a facer retratos co ordenador.

Ponlle vontade.

Comezamos!

## Audio

audio/mpeg

# Para saber máis: instalacións artísticas

Na fase 4 daraslle renda solta a túa creatividade para crear unha instalación con recunchos artísticos onde poderá gozar todo o cole, porén... algunha vez experimentaches nunha instalación de xogo? Oíches falar das instalacións artísticas? Non? Pois aquí podes ver algúns exemplos.

## Instalacións artísticas

Podes acceder aquí (nova xanela) á galería da páxina web de Createctura, asociación pedagóxica que investiga e innova no mundo do deseño de espazos a través da arte e a creatividade.

Neste vídeo da mesma asociación podes ver uns exemplos de instalacións creadas para a infancia.

## Instalacións de xogo

Aquí (nova xanela) podes ver exemplos de diferentes instalacións de xogos.

E no seguinte vídeo podes ver unha instalación en pleno funcionamento.

E se aínda tes dúbidas, no seguinte documento PDF (nova xanela) contámosche que é unha instalación.

Páxina 3 de 36

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)